b'\n_START_ARTICLE_\nItsesytynt\xc3\xa4\n_START_PARAGRAPH_\nItsesytynt\xc3\xa4 (spontaani itsesyttyminen) on oletettu ilmi\xc3\xb6, jossa ihminen syttyy palamaan ilman mit\xc3\xa4\xc3\xa4n n\xc3\xa4kyv\xc3\xa4\xc3\xa4 syyt\xc3\xa4. Itsesytynt\xc3\xa4\xc3\xa4 on tarjottu esimerkiksi paranormaalista ilmi\xc3\xb6st\xc3\xa4, jota tiede ei pysty selitt\xc3\xa4m\xc3\xa4\xc3\xa4n. Itsesytynt\xc3\xa4n\xc3\xa4 pidettyj\xc3\xa4 tapauksia tunnetaan lukuisia._NEWLINE_El\xc3\xa4imiin kohdistuneita itsesytynt\xc3\xa4tapauksia ei tunneta._NEWLINE_Huomiota her\xc3\xa4tt\xc3\xa4neen\xc3\xa4 ilmi\xc3\xb6n\xc3\xa4 itsesytynt\xc3\xa4\xc3\xa4 on k\xc3\xa4sitelty usein my\xc3\xb6s fiktiossa. Fiktiviisi\xc3\xa4 esimerkkej\xc3\xa4 l\xc3\xb6ytyy jo muiden muassa Charles Dickensin ja Nikolai Gogolin kirjallisuudesta 1800-luvulta. My\xc3\xb6s v\xc3\xa4itettyj\xc3\xa4 todellisia itsesytynt\xc3\xa4tapauksia on k\xc3\xa4sitelty kirjoissa; ilmi\xc3\xb6st\xc3\xa4 kirjoittaneisiin kuuluu Larry E. Arnold.\n_START_SECTION_\nKetoosi\n_START_PARAGRAPH_\nUusimman hypoteesin mukaan itsesytynn\xc3\xa4n aiheuttaisi ketoosissa syntyv\xc3\xa4 asetoni. Ketoosin voi aiheuttaa muun muassa paastoaminen tai alkoholismi. Biologi Brian J. Fordin j\xc3\xa4rjest\xc3\xa4m\xc3\xa4ss\xc3\xa4 kokeessa asetonissa marinoitu sianliha paloi tuhkaksi puolessa tunnissa. Raajat j\xc3\xa4iv\xc3\xa4t palamatta kuten usein itsesytynt\xc3\xa4tapauksissa, ilmeisesti koska niiss\xc3\xa4 on v\xc3\xa4hemm\xc3\xa4n rasvaa, johon asetonia voi kerty\xc3\xa4.'